Mr. Brooks

Handling

Earl Brooks (Kevin Costner) er en velstående og vellykket forretningsmann som blir hedret av handelskammeret i Portland, Oregon som «Man of the Year». Men Brooks lever et hemmelig liv som seriemorder, kjent som «Thumbprint Killer». Brooks har de siste to årene deltatt på møter for narkomane og alkoholikere, i et forsøk på å takle sin avhengighet til å begå drap, og han har ikke begått noe mord. Han føler trangen til å drepe igjen, ettersom Marshall (William Hurt), hans imaginære blodtørstige alter ego, som representerer Brooks' mørke side blir mer insisterende og pågående. For å tilfredsstille sin avhengighet, dreper Brooks et ungt par som har sex i en leilighet, og som en del av hans psykopatologi, legger han hver av ofrene sitt blodige fingeravtrykk på en lampeskjerm på åstedet. Brooks følger sin vanlige modus operandi som inkluderer å rydde opp på åstedet og brenne klærne han brukte under drapene. Brooks ser først etterpå at gardinene i leiligheten var skjøvet fra, og vinduene vendt mot en bygård.
Brooks' datter Jane (Danielle Panabaker) kommer uventet hjem, etter å ha droppet ut av college i Palo Alto, California. Hun besøker Brooks på jobb og ønsker å få en jobb i bedriften hans. Samme dag dukker «Mister Smith» (Dane Cook) opp på Brooks' kontor og presser ham med fotografier av hans siste mord. Smith er en spirende psykopat og krever at Brooks tar ham med på et drap, og Brooks går motvillig med på dette. Brooks' kone, Emma (Marg Helgenberger), avslører at Jane droppet ut av college fordi hun er gravid. Brooks-familien blir deretter besøkt av politi fra Palo Alto som vil snakke med Jane om et mord som ble begått med øks nær skolen hennes. Marshall og Brooks innser at Jane begikk drapet og de vurderer å la henne havne i fengsel for å «redde henne» fra å bli som dem. Til slutt velger Brooks å fly til Palo Alto med en falsk identitet, og begå et lignende mord slik at det ser ut som om den samme drapsmannen har drept igjen. Datteren Jane blir frifunnet fordi hun var hjemme hos foreldrene da det andre drapet fant sted.
Mr. Brooks ønsker ikke lenger å drepe, men han vet at han ikke klarer å stoppe seg selv. Brooks ønsker ikke å bli arrestert og bringe familien i vanry, så han planlegger å skrive et notat som hevder at han er dødssyk, deretter forlate familien og aldri å komme tilbake. Men i virkeligheten har han tenkt å begå selvmord og dekke over sin egen død. Brooks undersøker bakgrunnen til politibetjenten som er på jakt etter Thumbprint Killer, Detektiven Tracy Atwood (Demi Moore), og oppdager at hun er midt i en opprivende skilsmisse med Jesse Vialo (Jason Lewis). Brooks bestemmer seg for å drepe Vialo og hans advokat, Sheila (Reiko Aylesworth) sammen med Mr. Smith. På åstedet for drapet på Vialo og advokaten tisser Smith i buksene i et anfall av panikk, og etterlater da DNA som politiet kan finne senere. Mens de kjører vekk fra åstedet, trekker Smith en pistol mot Brooks, akkurat som Brooks og Marshall hadde spådd ville skje.
Mr. Brooks forklarer sin plan til Smith, som går med på å drepe ham. Brooks tar Smith med til en kirkegård hvor de finner en åpen grav. Planen er at Smith skal skyte Brooks som faller ned i en grav, og Smith skal dekke ham med nok jord til å dekke kroppen. Neste dag skal en begravelse foretas på kirkegården i samme grav som Brooks havnet i, og kroppen hans vil aldri bli funnet igjen. Smith prøver å skyte Brooks, men Brooks avslører at han tidligere hadde brutt seg inn Smiths leilighet og bøyd tennstiften på pistolen hans, i tilfelle Brooks ombestemmer seg. Brooks innser at han ønsker å leve for å se barnebarnet sitt, og han kutter over Smiths hals med en spade og skjuler kroppen i den åpne graven. Med Smiths urin som DNA-bevis blir han stemplet som Thumbprint Killer, og Mr. Brooks går tilbake til sitt normale liv. Brooks ringer detektiv Atwood med en mobiltelefon han har stjålet, og han spør henne hvorfor hun begynte i politiet. Hun svarer at hennes velstående far ønsket seg en gutt, og hun vil lykkes for å bevise at hun er bra nok. Atwood sporer samtalen før Brooks legger på, og hun innser at Thumbprint Killer fremdeles er på frifot. Den natten har Brooks et mareritt hvor han drømmer at Jane dreper ham, noe som tyder på at han frykter Jane vil bli som ham.